Diari Oficial de la Generalitat Valenciana


Sumari del DOGV 1816, del 01-07-1992 (1992/800340)

DECRET 97/1992, de 22 de juny, del Govern valencià, pel qual s'aprova la concessió d'un aval de la Generalitat Valenciana a l'Institut Valencià d'Habitatge, SA.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/06/22/97/dof/vci/html**

### Dades del document

Número de DOGV
:   1816

Data del DOGV
:   01-07-1992

Secció del DOGV
:   DISPOSICIONS GENERALS

Número del document
:   1992/800340


Data del document
:   22-06-1992

Organisme emissor
:   Conselleria d'Economia i Hisenda

Tipus de document
:   Decret

DECRET 97/1992, de 22 de juny, del Govern Valencià, pel qual s'aprova la concessió d'un aval de la Generalitat Valenciana a l'Institut Valencià d'Habitatge, S.A.  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 7/1991, de 28 de desembre, de Pressupostos de la Generalitat Valenciana per a l'exercici 1992, recull en l'article 14 una consignació de crèdit per a la concessió d'avals a l'Institut Valencià d'Habitatge, SA fins a un límit de 5.000 milions de pessetes.  
El consell d'administració de l'Institut Valencià d'Habitatge, SA, en la reunió de data 28 d'octubre de 1991 i a l'empara del Reial Decret 1668/1991, de 15 de novembre, sobre finançament d'actuacions protegibles en matèria de sòl destinat preferentment a habitatges de protecció oficial, aprovà sol·licitar finançament qualificat per a dur a terme una actuació en matèria d'adquisició i urbanització de sòl en el terme municipal de Castelló, àrea Universitat. Aquesta actuació s'emmarca en el conveni subscrit, el 24 d'octubre de 1991, entre la Direcció General per a l?Habitatge i Arquitectura, del Ministeri d'Obres Públiques i Transports, i la Conselleria d'Obres Públiques, Urbanisme i Transports, per a la promoció de sòl i habitatges, i constitueix una operació del pròxim pla d'habitatge 1992/95. Es per això la conveniència d'obtenir finançament qualificat avalat per la Generalitat Valenciana per a possibilitar-ne la cobertura.  
Vist tot això i basant-se en la normativa esmentada, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 22 de juny de 1992  
DECRETE  
Article únic  
Que s'autoritze el Conseller d'Economia i Hisenda per a la firma d'un aval de Tresoreria a favor de l'Institut Valencià d'Habitatge, SA, destinat a garantir un préstec qualificat que s'ha de formalitzar amb la Caixa d'Estalvis de València, Castelló i Alacant, Bancaixa, per un import de 4.334.756.288 de pessetes, segons les estipulacions contingudes en els annexos d'aquest decret.  
València, 22 de juny de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA  
ANNEX I  
València, ? de ? de 1992  
Antoni Birlanga Casanova, Conseller d'Economia i Hisenda, en nom de la Generalitat Valenciana, complint el que disposa la Llei d'Hisenda Pública de la Generalitat Valenciana, i en virtut del Decret 97/1992, de 22 de juny, del Govern Valencià, concedeix un aval a l'entitat Institut Valencià d'Habitatge, SA, com a garantia d'un préstec qualificat per import de 9.512.649.353 milions de pessetes de principal, que s'ha de formalitzar amb la Caixa d'Estalvis de València, Castelló i Alacant, Bancaixa, amb les característiques establertes en els articles 6 i 7 del Reial Decret 1668/1991, de 15 de novembre. El préstec tindrà una duració màxima de cinc anys mig, incloent-hi un i mig de mancança. El tipus d'interès serà el fixat pel Ministeri d'Economia i Hisenda, aplicant-s'hi el que estiga vigent en el moment de la concessió del préstec corresponent. El Ministeri d'Obres Públiques i Transports subvencionarà el préstec de forma que el tipus subvencionat resultant siga sis punts inferior al tipus contractat, aquest tipus subvencionat, que s'entendrà com efectiu, no podrà ser inferior al 4 per cent.  
Les condicions de l'aval seran les que a continuació s'assenyalen:  
1. Aquest aval es destinarà a garantir el crèdit esmentat, amb la finalitat de finançar l?adquisició onerosa de sòl per a la urbanització immediata amb ús preferent de promoció d'habitatges de protecció oficial. Aquest sòl es troba situat en el terme municipal de Castelló i comprèn una sèrie de parcel·les de terreny incloses dins del sector SUNP.R-5 Universitat del Pla General d'Ordenació Urbana d'aquest municipi.  
2. Aquest aval garanteix la totalitat del principal del préstec i dels interessos resultants per a l'Institut Valencià d'Habitatge, SA, com a conseqüència de la seua subvenció, fins a l?extinció de l'obligació principal, sense la possibilitat de realitzar novacions del contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment i en cada venciment del grau de compliment del prestatari de les seues obligacions amb l'entitat i del risc viu de l?operació per trimestres naturals i vençuts.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de la societat avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda: Antoni Birlanga Casanova.  
ANNEX II  
Contracte d'aval entre la Generalitat Valenciana i l?Institut Valencià d?habitatge, SA  
D'una banda el Sr. Antoni Birlanga Casanova, Conseller d'Economia i Hisenda de la Generalitat Valenciana, i de l'altra el Sr. Enrique Sanus Tormo, Gerent de l'Institut Valencià d'Habitatge, SA.  
EXPOSEN  
1. Que el Govern Valencià, en virtut de les competències que li confereix la legislació vigent, i a proposta del Conseller d'Economia i Hisenda, autoritzà mitjançant el Decret 97/1992, de 22 de juny, la concessió d'un aval a l'Institut Valencià d'Habitatge, SA, per a garantir un préstec qualificat per import de 2.754.610.349 pessetes de principal, que s'ha de formalitzar amb la Caixa d'Estalvis de València, Castelló i Alacant, Bancaixa, a un termini màxim de cinc anys i mig de duració.  
2. Que les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, i els terminis i les condicions de la garantia prestada, per a la qual cosa lliurement i voluntàriament convenen subscriure aquest contracte d'acord amb les següents  
CLAUSULES  
Primera  
La Generalitat Valenciana es compromet a avalar l'Institut Valencià d'Habitatge, SA, en els termes establerts en el Decret 97/1992, de 22 de juny, del Govern Valencià.  
Segona  
Per la prestació de la garantia descrita en concepte d'aval, l'Institut Valencià d'Habitatge, SA es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Tercera  
L?Institut Valencià d'Habitatge, SA es compromet a trametre a la Conselleria d'Economia i Hisenda el volum de les càrregues financeres, el balanç i el compte de resultats, amb periodicitat semestral, i també l'auditoria dels seus comptes anuals.  
Quarta  
La societat avalada es compromet expressament a presentar justificació documental de la destinació de l?import avalat, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de la societat garantida, amb aquesta finalitat podrà comprovar els balanços, els comptes de resultats i altres estats de llibres comptables.  
Cinquena  
La Generalitat Valenciana per l'aval prestat respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en l'annex I del Decret 97/1992, de 22 de juny, del Govern Valencià, i amb les reserves de drets que s?estableixen en la normativa general de l?Estat en aquest tipus de contractes.  
Sisena  
Una vegada efectuat el pagament, la Generalitat Valenciana se subrogarà en tots els drets que l?entitat beneficiària de la garantia tinga contra l'avalat.  
Les despeses que poguessen produir-se com a conseqüència de l'exercici de les accions derivades d'aquest contracte, seran en tot cas a càrrec de l'avalat.  
València, ? de ? de 1992.  
Antoni Birlanga Casanova, Conseller d'Economia i Hisenda. Enrique Sanus Tormo, Gerent de l'Institut Valencià d'Habitatge, SA.


Còpia Permalink ELI